Øverst, ved Dorogobuzj, flyder Dnepr over skovklædte sletter og bredden er ca. 30 m.<Ref name = "Encyclopedia of History of Ukraine"/> Fra Dorogobuzj til [[Orsja]] flyder floden i vestlig retning og passerer grænsen til Hviderusland. Dnepr er på denne strækning 40-120 m bred og [[Mæander|bugtet]] og har tilstrækkelig vandstand til [[sejlbare floder|skibsfart]].<Ref name = "Encyclopedia of History of Ukraine"/> Før Orsja krydser Dnepr [[sandsten]]saflejringer fra [[Devon (geologi)|devontiden]], der danner de små ''Kobeljakistrømhvirler''. Fra Orsja til Kyiv løber floden direkte mod syd og fra Rahatjow, hvor floden [[Druts]] udmunder i Dnepr, strømmer Dnepr ind på det [[Polesien|polesiske lavland]]. Ved den hviderussiske by Lojew krydser Dnepr grænsen til Ukraine.
Foreninger Organisationer